钦定古今图书集成/明伦汇编/官常典/第695卷 > 刘天民
## 钦定古今图书集成/明伦汇编/官常典/第695卷 > 刘天民

按《列朝诗集》，天民字希尹，济南人。正德甲戌进士，除
户部主事。谏南巡，廷笞三十。改吏部稽勋，泣谏大礼，
又笞三十。历文选郎中，调寿州知州。台谏论救，不报。
凡京官外谪，出都门，以眼纱自蔽。希尹过部门，选人
数千拥其马，不得行，掷眼纱于地曰：“吾无愧于衙门，
使汝辈得见吾面目耳。”累迁至河南副使。